বাণিজ্যমন্ত্রীও তার সঙ্গে একমত প্রকাশ করে বলেন, পিয়াজের মূল্য দ্রুত কমে আসবে। ন্যায্যমূল্যে তা ভোক্তাদের কাছে পৌঁছানোর সকল প্রস্তুতি নেয়া হয়েছে। এ প্রসঙ্গে কমিটি সদস্য ওয়ারেসাত হোসেন বেলাল জানান, পিয়াজের দাম বৃদ্ধি নিয়ে কমিটির বৈঠকে অনেকেই প্রশ্ন তুলেছেন। কারণ দেশের বাজারে পর্যাপ্ত পেয়াজ থাকার পরেও এভাবে হঠাৎ করে দাম বৃদ্ধি উদ্বেগের বিষয়। তবে মন্ত্রী আশ্বস্থ করেছেন অতি শিগগিরই পেয়াজের দাম কমে আসবে। পেঁয়াজের মূল্য নিয়ন্ত্রণে সরকারের গৃহীত পদক্ষেপের কথা বৈঠকে তুলে ধরা হয় বলেও তিনি জানান।